
****

CONSILIUL RAIONAL HÎNCEŞTI

MD-3400, or. Hînceşti, str. M. Hîncu, 138

tel. (269) 22058, fax (269) 22048,

E-mail: [consiliul@hincesti.md](mailto:consiliul@hincesti.md), web: [www.hincesti.md](http://www.hincesti.md)

Regulament de organizare și participare la evenimente de promovare

a membrilor PRODUS DE HÎNCEȘTI

1. **Dispoziții generale**
2. Regulamentul de organizare și participare la evenimente de promovare a membrilor PRODUS DE HÎNCEȘTI la (în continuare – ”Regulamentul”) stabilește cadrul general, principiile și modul de organizare a activităților de promovare a agenților economici, membri ai brandului „Produs de Hîncești” încluzând condițiile obligatorii necesare pentru a obține dreptul de participant.
3. **Scopul prezentului Regulament este:**
   1. Promovarea participării agenților economici la târguri, expoziții, festivaluri și alte evenimente relevante;
   2. Facilitarea accesului agenților economici la oportunități de afaceri și piețe noi;
   3. Promovarea produselor și serviciilor locale sub umbrela brandului „Produs de Hîncești”;
   4. Consolidarea imaginii raionului Hîncești ca zonă cu produse de calitate și potențial economic ridicat;
   5. Stimularea dezvoltării economice a comunității locale.
4. Participanții la activitățile de promovare a imaginii raionului Hîncești și a produselor autohtone au obligația să respecte prevederile prezentului Regulament, legislația în vigoare aplicată domeniului de activitate precum și cerințele specifice stabilite pentru fiecare eveniment în parte.
5. Direcția Economie și Cooperare Transfrontalieră a Consiliului Raional Hîncești este organizatorul principal al evenimentelor locale și coordonatorul principal în cadrul evenimentelor regionale, naționale și internaționale, având rolul de a asigura o reprezentare corespunzătoare a brandului „Produs de Hîncești”.
6. Toate informațiile relevante privind organizarea evenimentelor de promovare, inclusiv acest Regulament, vor fi disponibile: pe pagina web a Consiliului Raional Hîncești- [www.hincesti.md](http://www.hincesti.md) și pe pagina de facebook „Produs de Hîncești”: <https://www.facebook.com/produsdehincesti/>.
7. Prezentul Regulament este elaborat în conformitate cu obiectivele stabilite în Regulamentul de activitate al Direcției Economie și Cooperarea Transfrontalieră a Consiliului Raional Hîncești și Strategia de dezvoltare socio-economică a raionului Hîncești.
8. Regulamentul poate fi revizuit periodic, în funcție de necesitățile identificate sau de modificările legislative, cu scopul de a îmbunătăți organizarea și desfășurarea evenimentelor.
9. **Modalitatea de înregistrare și selectare a participanților.**
10. **Condiții generale de participare**

Pentru a participa la evenimentele de promovare la nivel local, național sau internațional agenții economici trebuie să respectate următoarele condiții:

1. Să prezinte produse sau servicii care să se încadreze în tematica evenimentului respectiv;
2. Să expună și să comercializeze exclusiv produsele proprii și în conformitatea cu obiectivele promovate în cadrul evenimentelor;
3. Să comercializeze mărfuri permise de legislația în vigoare;
4. Produsele prezentate și comercializate trebuie să îndeplinească cerințele legale și standardele de calitate stabilite de organizatorul evenimentului;
5. Să asigure o prezentare estetică și atractivă a standului, în conformitate cu cerințele specificate de organizator.
6. **Procedura de înscriere**

Agenții economici interesați de participarea la târguri și expoziții trebuie să urmeze următorii pași:

1. Completarea unei Cereri de participare transmise de către organizator sau la sediul Direcției Economie și Cooperare Transfrontalieră;
2. Furnizarea informațiilor relevante despre produsele sau serviciile care urmează să fie expuse, inclusiv fotografii, descrieri și specificații;
3. Depunerea unei declarații pe proprie răspundere privind conformitatea produselor cu cerințele legale și standardele de calitate, după caz;
4. Plata unor taxe de participare, dacă acestea sunt specificate de organizator, în termenele stabilite.
5. **Criterii și procedura de selecție**

Selectarea participanților se va realiza de către Direcția Economie și Cooperare Transfrontalieră, pe baza criteriilor stabilite de organizator, ținând cont de:

1. Calitatea produselor sau serviciilor oferite;
2. Originalitatea și inovarea produselor sau serviciilor;
3. Reprezentativitatea pentru brandul „Produs de Hîncești” și pentru raionul Hîncești;
4. Relevanța produselor pentru tematica evenimentului;
5. Experiența anterioară a agentului economic în cadrul evenimentelor similare;
6. Capacitatea de a respecta cerințele logistice și organizatorice stabilite de organizator.
7. **Drepturile și obligațiile participanților**
8. **Obligațiile organizatorului:** 
   1. Să elaboreze un plan de detaliat de desfășurare a evenimentului în care să includă programul activităților, prezentările și alte acțiuni planificate pe durata evenimentului;
   2. Să întocmească schema de amplasare a participanților adaptată cerințelor și tematicii evenimentului;
   3. Să asigure participanților un spațiu adecvat pentru expunerea, prezentarea și comercializarea produselor sau serviciilor;
   4. Să pună la dispoziția participanților conexiune la sursa de energie electrică necesară pentru funcționarea echipamentelor, dacă este cazul;
   5. Să comunice participanților orice modificări privind data, locația sau durata evenimentului într-un termen rezonabil;
   6. Să furnizeze participanților materialele promoționale necesare, dacă acestea sunt incluse în planul evenimentului.
9. **Drepturile organizatorului:**
   1. Să stabilească împreună cu partenerii evenimentului condițiile specifice de participare pentru vizitatori și participanți
   2. Să monitorizeze și să verifice respectarea de către participanți a regimului de activitate și a obligațiilor stabilite prin regulament;
   3. Să excludă participanții din cadrul evenimentului, în cazul încălcării prevederilor regulamentului sau a legislației aplicabile
   4. Să modifice planul evenimentului, în cazul apariției unor circumstanțe neprevăzute, cu respectarea obligației de informare a participanților;
   5. Să folosească fotografii și materiale video realizate în cadrul evenimentului pentru promovarea ulterioară a brandului „Produs de Hîncești.”
10. **Obligațiile participantului:**
    1. Să desfășoare activitatea exclusiv în spațiul oferit de organizator și să respecte regimul de activitate stabilit;
    2. Să utilizeze simbolurile și materialele promoționale ale brandului „Produs de Hîncești,” conform solicitărilor organizatorului;
    3. Să expună și să comercializeze exclusiv produse proprii și în conformitate cu tematica evenimentului;
    4. Să informeze organizatorul în caz de imposibilitate de a participa, cu cel puțin 24 de ore înainte de eveniment;
    5. Să pregătească și să prezinte standul în conformitate cu cerințele organizatorului și în termenele stabilite;
    6. Să respecte cerințele legale privind sănătatea, siguranța (sanitară, anti-incendiară) și ordinea publică;
    7. Să asigure prezența unui personal calificat, capabil să răspundă întrebărilor vizitatorilor și să promoveze produsele sau serviciile expuse;
    8. Să adopte o ținută adecvată și să respecte un comportament civilizat pe durata evenimentului;
    9. Să declare echipamentele electrice utilizate, specificând consumul acestora și alte cerințe logistice necesare;
    10. Să achite taxele de participare, dacă este cazul, și să furnizeze toate informațiile solicitate de organizator într-un mod complet și la timp.
11. **Drepturile participantului:**
    1. Să utilizeze eficient spațiul oferit pentru promovarea produselor sau serviciilor sale;
    2. Să solicite organizatorului informații suplimentare privind desfășurarea evenimentului, lista participanților și planul de amplasare;
    3. Să fie inclus în materialele de vizibilitate ale evenimentului, dacă acestea sunt planificate
    4. Să beneficieze de suportul logistic și alte servicii descrise în regulament;
    5. Să utilizeze oportunitatea evenimentului pentru a stabili noi parteneriate și contacte de afaceri;
    6. Să participe la evenimente conexe (conferințe, seminarii, ateliere) organizate în cadrul evenimentului de promovare;
    7. Să primească asistență din partea organizatorului în cazul unor dificultăți logistice apărute în timpul desfășurării evenimentului.
12. **Dispoziții finale**
13. Prezentul regulament pentru promovarea participării agenților economici la târguri, expoziții și alte evenimente tematice, are ca scop principal facilitarea accesului acestora la oportunități de afaceri, promovarea dezvoltării economice a raionului precum și asigurarea unei participări echitabile, eficiente și organizate a agenților economici la evenimentele expoziționale;
14. În cazul în care un participant încalcă regulamentul sau nu respectă obligațiile asumate, organizatorul își rezervă dreptul de a lua măsuri cerespunzătoare, inclusiv avertizarea participantului sau chiar excluderea acestuia din cadrul evenimentului;
15. Regulamentul poate fi modificat sau completat de către organizatorul evenimentului în funcție de necesități, modificări legislative sau de alte considerații relevante. Orice modificări sau completări vor fi comunicate participanților cu cel puțin 5 zile înainte de aplicare;
16. Regulamentul stabilește principiile și condițiile generale pentru promovarea participării agenților economici la evenimente tematice, târguri și expoziții și trebuie respectate de către toate părțile implicate;
17. În situații excepționale ce nu depind de voința părților, organizatorul poate suspenda, anula evenimentul, plasând un anunț despre acest fapt pe pagina web oficială a organizatorului ([www.hincesti.md](http://www.hincesti.md)), precum și pe pagina de facebook Produs de Hîncești (<https://www.facebook.com/produsdehincesti/>).;
18. Prezentul Regulament intră în vigoare la data semnării și aducerii la cunoștința participanților de către organizator.